நாடாளுமன்ற, சட்டமன்றத் தேர்தல்களின் படுதோல்வியைச் சந்தித்த பாமக தனது வாக்கு வங்கியை பலப்படுத்தும் நோக்கத்தோடு சாதி அரசியலை நடத்தி வருகிறது. பாமகவின் சாதி அரசியல் தலித்மக்களுக்கு எதிராக வன்னியர் பகுதி மக்களையும் இதர சாதி மக்களையும் அணிதிரட்டுவதுதான். வன்னியர்கள் உள்பட இதர பிற்படுத்தப்பட்ட, மிகவும் பிற்படுத்தப் பட்ட மக்களின் கணிசமானவர்கள் உழைப்பாளி களே. தாராளமயக் கொள்கைகள் அமலாகி வரும் சூழலில் வேறு எந்தக் காலத்தையும் விட தலித் மக்களும், பிற்படுத்தப்பட்ட மற்றும் இதர பகுதி உழைப்பாளி மக்களும் ஒன்றுபட்டுப் போராட வேண்டிய காலம் இது. ஆனால் சொந்த ஆதாயம் கருதி தலித் மக்களுக்கு எதி ராகவும் வன்கொடுமைத் தடுப்புச் சட்டத்திற்கு எதிராகவும் இதர சாதி அமைப்பின் தலைவர் களை அணி திரட்டி மாவட்டம் தோறும் கூட்டங்களை நடத்தி வருகிறார் ராமதாஸ். மாமல்லபுரத்தில் 2012லும், 2013லும் சித்திரைத் திருவிழா என்ற பெயரில் மாநாடு நடத்தி தலித் மக்களுக்கு எதிரான வன்மப் பிரச்சாரத்தை நடத்தியுள்ளது பாமக. இதன் விளைவாக 2012ல் தர்மபுரி மாவட்டத்தில் 3 கிராமங்களில் தலித் மக்களின் பல நூற்றுக்கணக்கான வீடுகள் சூறை யாடப்பட்டு தீக்கிரையாகின, பல கோடி ரூபாய் பெறுமான உடைமைகளை தலித் மக்கள் இழந் தனர். 2013ல் மரக்காணம் பகுதியில் தலித் மக்கள் வீடுகள் உடைமைகள் மீது கொடூரமானத் தாக்குதல்கள் நடந்தன. இத்தகைய தாக்குதல் நடந்த உடன் பாதிக்கப்பட்ட தலித் மக்களுக்கு ஓடோ டிச் சென்று ஆறுதல் அளித்து துணை நின்ற இயக்கம் மார்க்சிஸ்ட் கம்யூனிஸ்ட் கட்சியும், தீண்டாமை ஒழிப்பு முன்னணியும். தருமபுரி தாக்குதலுக்கு எதிராக மாநிலம் தழுவிய கண்டன இயக்கம் நடத்தப்பட்டது. தருமபுரியில் பாதிக் கப்பட்ட தலித் மக்களுக்கு ரூ. 13 லட்சம் அளவி லான பொருட்களை வழங்கி உதவின பல்வேறு இடதுசாரி வெகுஜன அமைப்புகள். தருமபுரி தாக்குதல்களுக்கு சிபிஐ விசாரணை நடத்தவும், குற்றவாளிகள் தண்டிக்கப்படவும் உரிய நஷ்ட ஈடு வழங்கவும் கோரி உயர்நீதிமன்றத்தில் வழக்கு தொடுத்துள்ளது தீண்டாமை ஒழிப்பு முன்னணி.